CELEX: 62019TN0160
Language: el
Date: 2019-03-14 00:00:00
Title: Υπόθεση T-160/19: Προσφυγή της 14ης Μαρτίου 2019 — LTTE κατά Συμβουλίου

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/54
            
         
      Προσφυγή της 14ης Μαρτίου 2019 — LTTE κατά Συμβουλίου
      (Υπόθεση T-160/19)
      (2019/C 155/64)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Liberation Tigers of Tamil Eelam (LTTE) (Herning, Δανία) (εκπρόσωποι: A. van Eik και T. Buruma, δικηγόροι)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Η προσφεύγουσα ζητεί από το Γενικό Δικαστήριο να ακυρώσει την απόφαση (ΚΕΠΠΑ) 2019/25 (1) του Συμβουλίου, κατά το μέρος που αφορά την προσφεύγουσα.
      Επικουρικώς, η προσφεύγουσα διατείνεται ότι δικαιολογείται εν προκειμένω η επιβολή μέτρου λιγότερου αυστηρού από τη διατήρηση του ονόματός της στον κατάλογο τρομοκρατικών οργανώσεων των οποίο έχει καταρτίσει η ΕΕ.
      Η προσφεύγουσα ζητεί επιπροσθέτως να καταδικασθεί το Συμβούλιο στα δικαστικά έξοδα, προσαυξημένα με τόκους υπολογιζόμενους βάσει επιτοκίου που θα διευκρινισθεί μεταγενέστερα.
      
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει έξι λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι η προσβαλλόμενη απόφαση είναι ανίσχυρη κατά το μέρος που αφορά την προσφεύγουσα, διότι αυτή δεν μπορούσε να χαρακτηρισθεί ως τρομοκρατική οργάνωση κατά την έννοια του άρθρου 1, παράγραφος 3, της κοινής θέσεως 2001/931/ΚΕΠΠΑ του Συμβουλίου (2).
               
            
                  2.
               
               
                  Με τον δεύτερο λόγο προβάλλεται ότι η προσβαλλόμενη απόφαση είναι ανίσχυρη κατά το μέρος που αφορά την προσφεύγουσα, δεδομένου ότι ουδεμία απόφαση ελήφθη από αρμόδια αρχή, όπως επιτάσσει το άρθρο 1, παράγραφος 4, της κοινής θέσεως 2001/931/ΚΕΠΠΑ του Συμβουλίου.
               
            
                  3.
               
               
                  Με τον τρίτο λόγο προβάλλεται ότι η προσβαλλόμενη απόφαση είναι ανίσχυρη κατά το μέρος που αφορά την προσφεύγουσα, διότι το Συμβούλιο δεν προέβη σε προσήκουσα επανεξέταση σύμφωνα με το άρθρο 1, παράγραφος 6, της κοινής θέσεως 2001/931/ΚΕΠΠΑ.
               
            
                  4.
               
               
                  Με τον τέταρτο λόγο προβάλλεται ότι η προσβαλλόμενη απόφαση είναι ανίσχυρη κατά το μέρος που αφορά την προσφεύγουσα, διότι δεν πληροί τις απαιτήσεις περί αναλογικότητας και επικουρικότητας.
               
            
                  5.
               
               
                  Με τον πέμπτο λόγο προβάλλεται ότι η προσβαλλόμενη απόφαση είναι ανίσχυρη κατά το μέρος που αφορά την προσφεύγουσα, διότι δεν τηρήθηκε η υποχρέωση αιτιολογήσεως κατά το άρθρο 296 ΣΛΕΕ.
               
            
                  6.
               
               
                  Με τον έκτο λόγο προβάλλεται ότι η προσβαλλόμενη απόφαση είναι ανίσχυρη κατά το μέρος που αφορά την προσφεύγουσα, διότι παραβιάζει τα δικαιώματα άμυνας της προσφεύγουσας και το δικαίωμά της αποτελεσματικής δικαστικής προστασίας.
               
            
         (1)  Απόφαση (ΚΕΠΠΑ) 2019/25 του Συμβουλίου, της 8ης Ιανουαρίου 2019, σχετικά με την τροποποίηση και ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης (ΚΕΠΠΑ) 2018/1084 (ΕΕ L 6, 9.1.2019, σ. 6).
      
         (2)  Κοινή θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ L 344, 28.12.2001, σ. 93).